open-index/open-wikipedia-markdown huggingface dataset:
Ռասել Դրայսդեյլ

**Սըր Ջորջ Ռասել Դրայսդեյլ**, (, ), հայտնի է նաև **Թասս Դրայսդեյլ** (**Tass Drysdale**) անունով, 20-րդ դարի ավստրալիացի նկարիչ։ 1947 թվականին իր «*Սոֆալա*» («*Sofala*») աշխատանքի համար արժանացել է հեղինակավոր *Wynne Prize* մրցանակի։ Նրան է վերապահվել Վենետիկի 1954 թվականի բիենալեում Ավստրալիան ներկայացնելու պատիվը։ Արվեստաբանների եզրահանգմամբ՝ Ռասսել Դրայսդեյլը կրել է աբստրակտ ու սյուրռեալիստական արվեստների ազդեցությունը և ստեղծել ավստրալիական իրականության նորահայաց պատկերավորում, որը նույնքան հեղափոխիչ է և ազդունակ, որքան Թոմ Ռոբերտսի արվեստը։

## Կենսագրություն
Ծնվել է 1912 թվականի փետրվարի 7-ին, Անգլիայի Սասեքս կոմսության Բոգնոր Ռիջիս քաղաքում։ 1923 թվականին ընտանիքով տեղափոխվել է Ավստրալիա, բնակություն հաստատել Մելբուռն քաղաքում։ Ռասելը սովորել է Գիլոնգի դպրոցում։ Նա տեսողության հետ կապված խնդիրներ է ունեցել, որոնք ուղեկցել են նրան մինչև իր կյանքի ավարտը։ Հենց այդ հանգամանքն է խանգարել, որ կամավոր, իր դիմումի համաձայն անցնի զինվորական ծառայության։

Դրայսդեյլն աշխատել է Քվինսլենդում՝ քեռուն պատկանող ագարակում, այնուհետև անասնապահի օգնական է եղել Վիկտորիայում։ Նկարիչ և արվեստաբան-քննադատ Դերիլ Լինդսեյի հետ ունեցած պատահական հանդիպումը նրա մեջ հույսեր է արթնացրել իր ունակություններն ու ուժերը փորձելու կերպարվեստի ասպարեզում։ 1935-ից մինչև 1938 թվականը Մելբուռնում աշակերտել է մոդեռնիստ նկարիչ, մանկավարժ Ջորջ Բելլին, 1938-1939 թվականներին մի քանի անգամ տևական ժամանակահատվածներով այցելել է Եվրոպա, հաճախել Լոնդոնի ժամանակակից արվեստի գրոսվենորյան դպրոցի (*The Grosvenor School Of Modern Art*) և Փարիզի Շոմիեր ակադեմիայի (*Académie de la Grande Chaumière*) պարապմունքներին ու դասախոսություններին։ 1939 թվականի հունիսին, երբ երրորդ անգամ է Եվրոպայից  վերադարձել հայրենի եզերք, Դրայսդեյլն Ավստրալիայում արդեն որոշակի ճանաչում էր ձեռք բերել՝ որպես փայլուն հույսեր ներշնչող, նորահայտ տաղանդ։
 
1947 թվականին Ջորջ Ռասել Դրայսդեյլն իր «*Սոֆալա*» կտավի համար արժանացել է կերպարվեստի ասպարեզի ամենահեղինակավոր մրցանակներից մեկին՝ *Wynne Prize*-ի։ 1954 թվականին էլ հենց նրան են վստահել ներկայացնելու Ավստրալիան Վենետիկի հանրահայտ բիենալեում։ Արժևորելով արվեստում նրա ներդրած ծանրակշիռ ավանդը՝ Մեծ Բրիտանիայի թագուհին 1969 թվականին նրան շնորհել է ասպետի կոչում, Ավստրալիայի կառավարությունն էլ 1980 թվականին պարգևատրել է *Order of Australia (civil / general division)* շքանշանով։

Բացի վերոնշյալ «Սոֆալա»-ից, Ռասել Դրայսդեյլի լավագույն աշխատանքներից են համարվում հետևյալ կտավները.

* «Երկուշաբթի։ Առավոտ» (1938, Մետրոպոլիտեն թանգարան, Նյու Յորք);
* «Պատերազմի հուշարձանը» (1950, Թեյթ պատկերասրահ, Լոնդոն);
* «Ավերված ալրաղաց» (մասնավոր հավաքածու);
* «Ժայռեղեն ուղի» (բնանկար, Նոր Հարավային Ուելսի գեղարվեստական պատկերասրահ, Սիդնեյ)։

## Գրականություն
*. Republished as *Russell Drysdale* in 1996 by Murdoch Books ()
*
*
*
*
*
*
*

## Ծանոթագրություններ

## Արտաքին հղումներ
*Russell Drysdale at the Art Gallery of New South Wales
*NGV/ABC Drysdale exhibition (also available at ngv.vic.gov.au). Contains biography and images of many of Drysdale's works.
*''A football game'' 1943  - Ballarat Fine Art Gallery
* Russell Drysdale on Artabase. ''The Bath'' 1941 

Կատեգորիա:Ավստրալիացի նկարիչներ
Կատեգորիա:Մոդեռնիստներ
Բենը վերադարձել է

**«Բենը վերադարձել է»** (), ամերիկացի ռեժիսոր և սցենարիստ Փիթեր Հեջեսի դրամատիկ ֆիլմը։

## Սյուժե
Բեն Բերնսը Սուրբ Ծննդյան նախօրեին որոշել է լքել վերականգնողական կենտրոնը և վերադառնալ տուն։ Նրա մայրը ուրախ է որդու վերադարձի կապակցությամբ, բայց հանդիպման օրը նա հասկանում է, որ նա դեռ նույնն է, և նա միայն մեկ օր ունի` տղային դժվարությունից փրկելու համար։

## Դերերում
* Լուկաս Հեջես - Բեն Բըրնս, Այվիի եղբայրը, Հոլլիի որդին
* Ջուլիա Ռոբերթս - Հոլլի Բըրնս, Նիլի կինը՝ Բենի և Այվի մայրը
* Քեթրին Նյուտոն - Այվի Բըրնս, Բենի քույրը, Հոլլիի դուստրը 
* Ալեքսանդրա Պարկ - Կարա Կ
* Քորթնի Բ. Վանս - Նիլ Բըրնս, Բենի և Այվի խորթ հայրը, Հոլլի ամուսինը

## Արտադրություն
Լուկաս Հեջեսի և Ջուլիա Ռոբերթսի գխխավորությամբ նախագիծը հայտարարվել է 2017 թվականի հոկտեմբերին։ Նոյեմբերին դերասանական կազմին միացել է Քեթրին Նյուտոնը և Ալեքսանդրա Պարկը։ Դեկտեմբերին Քորթնի Բ. Վենսը միացավ նրանց։

## Թողարկման ամսաթիվ
2018 թվականի հուլիսին Roadside Attractions- ը, LD Entertainment- ը և Lionsgate- ը ձեռք են բերել ֆիլմի բաշխման իրավունքը ՝ հայտարարելով նաև 2018 թվականի դեկտեմբերի 7-ի պրեմիերայի ամսաթիվը։ Ֆիլմի համաշխարհային պրեմիերան տեղի է ունեցել Տորոնտոյի միջազգային կինոփառատոնի շրջանակներում ՝ 2018 թվականի սեպտեմբերին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Lionsgate ֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Կատեգորիա:Նյու Յորք նահանգում նկարահանված ֆիլմեր
Կատեգորիա:Ֆիլմեր մայր-որդի հարաբերությունների մասին
Կատեգորիա:Ֆիլմեր կախվածության մասին
Ֆուերտե դե Սամայպատա

thumb|250px|right|Տեսքը կողքից
**Ֆուերտե դե Սամայպատա** համալիր (Սամայպատա ամրոց), հայտնի է նաև որպես **Էլ Ֆուերտե**, հնագիտական տեղանք, ՅՈՒՆԵՍԿՕ-ի Համաշխարհային ժառանգության օբյեկտ, որը գտնվում է Բոլիվիայի Ֆլորիդա նահանգի Սանտա Կրուզ շրջանում։ Այն տեղակայված է Բոլիվիայի Անդերի արևելյան նախալեռներում և հանրաճանաչ զբոսաշրջային վայր է բոլիվացիների և օտարերկրացիների համար։

Համալիրը ռազմական ամրություն չի եղել, և ըստ պատմաբանների՝ այն եղել է նախակոլումբիական շրջանի կրոնական տարածք, որը կառուցել է չանե ժողովուրդը՝ նախաինկյան խոշոր էթնիկ խումբ արավակների կազմում։ Այստեղ են գտնվում Ինկերի կայսրության քաղաքի ավերակները, որոնք կառուցված են եղել համալիրի կողքին՝ դեպի հարավ-արևելք ինկերի տարածման ժամանակ։ Ինկերը և չանեները պարբերաբար հարձակման են ենթարկվել գուարան մարտիկների կողմից, որոնք ժամանակ առ ժամանակ ներխուժել են տարածաշրջան։ Արդյունքում գուարանները նվաճել են Սանտա Կրուսի հարթավայրերն ու հովիտները, ավերել են Սամայպատան։ Գուարանները գերիշխել են տարածաշրջանում նաև իսպանական գաղութացման ժամանակ։

Տաճարային համալիրի հարևանությամբ իսպանացիները կառուցել են փոքրիկ բնակավայր, որտեղ այժմ գտնվում են արաբական անդալուսական ճարտարապետությանը բնորոշ շենքերի մնացորդներ։ Ժամանակի ընթացքում իսպանացիները լքել են բնակավայրը և տեղափոխվել հարևան հովիտ, որտեղ ներկայումս գտնվում է Սամայպատա քաղաքը։

Ֆուերտե դե Սամայպատա հնագիտական օբյեկտը ներառում է երեք տարբեր մշակույթների՝ չանե, ինկ և իսպանացիների կառույց և իր տեսակի մեջ բավականին եզակի է։

## Էլ Կասկաբել
Ֆուերտե դե Սամայպատայի ամենահետաքրքիր առանձնահատկությունը Էլ Կասկաբելն է։ Երկու զուգահեռ գծեր ցույց են տալիս երկնքի արևելյան մասում գտնվող հատուկ կետերը՝ ազիմուտի 71°, բարձրությունը մոտ 6.75°: Որոշ հնագետներ պնդում են, որ քարի վրա անսովոր փորագրությունը հնարավոր է թողած լինի նախաինկյան քաղաքակրթությունը և նվիրած 1066 թվականի մարտին Հալլեյ գիսաստղի անցմանը։ Համեմատաբար վերջերս հնէակոնտակտ տեսության կողմնակից Էրիխ ֆոն Դենիկենը ենթադրություն է հայտնել, որ սա հին թռչող օբյեկտի գործարկման համար մեկնարկային հարթակ է եղել։

## Անվտանգություն
Ժայռի մեջ տառեր և խորհրդանիշներ փորագրող այցելուների պատճառած վնասների, ինչպես նաև ջրի հոսքի հետևանքով էրոզիայի պատճառով համալիրի ներքին հարդարանքը ցանկապատված է` ավելի մեծ վնասները կանխելու համար։ Այնուամենայնիվ, համալիրի զգալի մասը հասանելի է այցելության համար։ Հաստատությունը գտնվում է *Stonewatch* ոչ առևտրային կազմակերպության հովանու ներքո։

## Ծանոթագրություններ

## Արտաքին հղումներ
* StoneWatch — society and academy for conservation and documentation of rock art
* Official UNESCO World Heritage Site webpage
* Site with some pictures and information

Կատեգորիա:Համաշխարհային ժառանգություն Բոլիվիայում
Կատեգորիա:Հնագիտական տեղանքներ Բոլիվիայում
Ադամ Բակրին

**Ադամ Բակրին  (**, ), արաբական ծագումով իսրաելցի դերասան։

## Մանկություն և պատանություն
Ծնվել է Նազարեթ քաղաքում 1988 թվականին։ Ծագել է արաբական կինեմատոգրաֆների ընտանիքից։ Նրա հայրն ու եղբայրները նույնպես կապված են կինոյի հետ։ Թել Ավիվի համալսարանում անգլիական գրականության և թատերարվեստի բակալավրի կոչում ստանալուց հետո նա ուսումը շարունակել է Նյու Յորքում։

## Կարիերա
Նա իր թատերական կարիերան սկսել է 13 տարեկանում ՝ ելույթ ունենալով «Ալ Միդան» թատրոնում Նազարեթում և Հայֆայում։ Ոուսումն ավարտելուց կարճ ժամանակ անց նա գլխավոր դեր է կերտել «Օմար» ֆիլմում, որը 2014 թվականին առաջադրվել է «Օսկար» մրցանակի՝ որպես լավագույն օտարալեզու ֆիլմ։

2014 թվականին ընտրվել է «Ալի և Նինո» ադրբեջանական ֆիլմում գլխավոր դեր մարմնավորելու համար։ Ֆիլմը հիմնված է համանուն վեպի վրա, որը պատմում է Ադրբեջանում 1917-1920-ական  թվականների բուռն իրադարձությունների ֆոնին սիրո պատմության մասին։ 2018 թվականին Բակրին նկարահանվել է «Slam» ֆիլմում, որը նկարահանվել է Ավստրալիայի Սիդնեյ քաղաքում։

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Արաբ դերասաններ
Կատեգորիա:Թել Ավիվի համալսարանի շրջանավարտներ
Քորոր (քաղաք)

**Քորոր** (), Ամերիկայի Միացյալ Նահանգներին ազատ կամարտահայտությամբ միացած Պալաու պետության խոշորագույն քաղաքը, որտեղ ապրում է այդ երկրի բնակչության մոտավորապես կեսը (2007 թվականի տվյալներով՝ շուրջ 10,5 հազար մարդ)։ Բնակչության հիմնական ազգային (էթնիկ) խմբերն են միկրոնեզիացիներն ու ֆիլիպինցիները՝ 80 տոկոս և 19 տոկոս հարաբերակցությամբ։ Գործածվող պաշտոնական լեզուներն են անգլերենն ու պալաուերենը։

Քաղաքն ընկած է նույնանուն կղզու վրա, որը մտնում է Կարոլինյան կղզեխմբի մեջ (կղզին անվանվում է նաև *Օրեոր*)։ Զարգացած է զբոսաշրջությունը. գործում են 22 բարձրակարգ հյուրանոց և 8 մոթել։ Նավահանգիստը գտնվում է հարևան Մալաքալ կղզում։

## Պատմություն
Առաջին և Երկրորդ համաշխարհային պատերազմների միջև ընկած ժամանակաշրջանում՝ ինտերբելումի տարիներին, Քորորը եղել է Ազգերի լիգայի կողմից Ճապոնիայի կառավարմանը Հարավխաղաղօվկիանոսյան մանդատով հանձնված կղզեխմբի մայրաքաղաքը։ Այնուհետև դարձել է Պալաուի մայրաքաղաքը և այդ կարգավիճակը պահպանել է մինչև 2006 թվականը, երբ պետության մայրաքաղաքը տեղափոխվել է Նգերուլմուդ։

## Տեսարժան վայրեր
* Բելաուի ազգային թանգարան
* Էթփիսոն թանգարան
* Պալաուի բարձրագույն դպրոց
* Պալաուի ազգային մարզադաշտ
* Պալաուի հանրային գրադարան
* *WCTC* առևտրի կենտրոն

## Պատկերասրահ

Koror-palau-typical-weather20071219.jpg|
WCTCショッピングセンター.JPG|WCTC առևտրի կենտրոնը
Boatyard koror20050906.jpg|Նավահանգիստը Մալաքալում
The Headquarters of the South Pacific Mandate.JPG|Վարչական շենքը 1919-1939 թթ.


## Կլիմա

## Քույր քաղաքներ
*  Անջելես, Ֆիլիպիններ
*  Դավաո, Ֆիլիպիններ
*  Գեյլրոյ, Կալիֆոռնիա, ԱՄՆ
*  Մանադո, Ինդոնեզիա

## Ծանոթագրություններ

Կատեգորիա:Նախկին մայրաքաղաքներ
Կատեգորիա:Պալաուի բնակավայրեր
Youku (տեսապորտալ)

**Youku**, Չինաստանի Ժողովրդական Հանրապետությունում ամենամեծ տեսապորտալը այցելությունների քանակով։

Կայքը ղեկավարող *Youku.com* ընկերությունը հիմնադրել է Վիկտոր Կուն, որը *[[Sohu]]* ինտերնետ պորտալի նախկին նախագահն էր։ Կայքի բետա-թեստը թողարկվել է 2006 թվականի հունիսին, իսկ պաշտոնական կայքը սկսել է իր աշխատանքը նույն տարվա դեկտեմբերին։

*Youku*-ն համատեղում է Hulu-ի, Netflix-ի և YouTube-ի կողմից օգտագործվող բիզնես մոդելները, ինչպես նաև թողարկում է *Youku Originals* ապրանքանիշի ներքո մի շարք սեփական վեբ սերիալներ, որոնցում ակտիվորեն օգտագործվում է պրոդակտ-փլեյսմենթը։

2012 թվականին տեղի է ունեցել *Tudou* վիդեոծառայության հետ միավորումը։

## Պատմություն

Սկզբնականապես ընկերությունը հատուկ ուշադրություն է դարձրել օգտատերերի բովանդակությանը, սակայն այդ ժամանակից ի վեր իր ուշադրությունը կենտրոնացրել է պրոֆեսիոնալ պատրաստված տեսանյութերի վրա, որոնք լիցենզավորված են ավելի քան 1500 կոնտենտի գործընկերների կողմից։

2010 թվականի հունվարի դրությամբ` *Youku.com*-ը զբաղեցրել է 1-ին հորիզոնականը չինական շրջանում ինտերնետ-տեսանյութի մատակարարի տվյալներով` ինտերնետ-մետրիկ CR-Nielsen, (նկատի ունենալով, որ YouTube-ն արգելված է Չինաստանում)։ 2008 թվականին Youku-ն դարձել է *Myspace*-ի գործընկերը Չինաստանում, ավելի ուշ, նույն տարում *Youku*-ն դարձել է միակ առցանց վիդեո մատակարարը, որը կառուցել է Mozilla Firefox-ի չինական տարբերակը։

## Տես նաև

* 56.com
* Tencent Video
* Tudou
* iQiyi

## Ծանոթագրություններ

## Արտաքին հղումներ

* Ընկերության պաշտոնական կայք

Կատեգորիա:2006 ստեղծված կայքեր
Դեննիս Բրուտուս

**Դեննիս Վինսենտ Բրուտուս** (, կեղծանուն *Ջոն Բրեյն*, ), հարավաֆրիկյան հասարակական գործիչ, մանկավարժ, լրագրող և մեկնաբան, հայտնի է ՀԱՀ-ում ապարտեիդի ռեժիմի դեմ իր պայքարով։

## Կենսագրություն
Բրուտուսի տոհմում եղել են բնիկներ hոտտենտոններ, աֆրիկացիներ, ֆրանսիացիներ, անգլիացիներ, գերմանացիներ և մալայացիներ։ Երբ չորս տարեկան հասակում ծնողները նրան իրենց հայրենիք՝ ՀԱՀ՝ Պորտ Էլիզաբեթ են բերել, ապարտեիդի ռասայական օրենքներով նա դասակարգվել է որպես «գունավոր»։

Միացել է ապարտեիդի դեմ պայքարին՝ դառնալով տրոցկիստ ակտիվիստ։ 1960 թվականին ձերբակալվել, դատապարտվել է 18 ամսվա ազատազրկման և փախել Մոզամբիկ, սակայն բռնվել է պորտուգալական գաղտնի ոստիկանության կողմից ՓԻԴԵ և ետ է տարվել ՀԱՀ։ Բանտարկվել է Ռոբեն կղզում գտնվող բանտում՝ Նելսոն Մանդելայի խցի հարևանությամբ։ Ի դեպ, դեռ այնտեղ գտնվելով, նա իմացել է, որ իր գործունեությունը իզուր չի անցել. մասամբ Օլիմպիական խաղերում Հարավային Աֆրիկայի բոյկոտի համար իր արշավի շնորհիվ Հարավաֆրիկյան հավաքականին թույլ չեն տվել մասնակցել 1964 թվականի Տոկիոյի oլիմպիական խաղերին։ Բացի այդ, Նիգերիայում տպագրվեց նրա բանաստեղծությունների առաջին ժողովածուն։

1966 թվականին Դենիս Բրուտուսը ստիպված էր լքել Հարավային Աֆրիկան՝ մեկնելով Մեծ Բրիտանիա, իսկ հետո` որպես քաղաքական փախստական, ԱՄՆ։ Նա կարողացել է վերադառնալ հայրենիք միայն 1990 թվականից հետո և ապարտեիդի ապամոնտաժումից հետո։ Վերադառնալուց հետո դասավանդել է Կվազուլու-Նատալի համալսարանում, եղել է Աֆրիկայում ակադեմիական ազատության կոմիտեի հիմնադիրներից մեկը և ակտիվորեն մասնակցել է նեոլիբերալական բարեփոխումների դեմ բողոքներին։

Բրուտուսը հրապարակել է բանաստեղծությունների 12 ժողովածու։

Գրող Օլու Օգիբեն Բրուտուսին անվանել է «Աֆրիկայի խոշորագույն և ամենաազդեցիկ ժամանակակից բանաստեղծը Լեոպոլդ Սենգորից և Քրիստոֆեր Օկիգբոյից հետո»։

Մահացել է շագանակագեղձի քաղցկեղից իր Քեյփթաունի տանը։

## Ծանոթագրություններ

Կատեգորիա:20-րդ դարի բանաստեղծներ
Կատեգորիա:20-րդ դարի գրականություն
Կատեգորիա:Անգլալեզու բանաստեղծներ
Կատեգորիա:Անգլերեն գրքեր
Կատեգորիա:Բանաստեղծներ այբբենական կարգով
Կատեգորիա:Հարավաֆրիկացի ակտիվիստներ
Կատեգորիա:Հարավաֆրիկացի բանաստեղծներ
Կատեգորիա:Հարավաֆրիկացի գրողներ
Կատեգորիա:Հարավաֆրիկացի մանկավարժներ
Կատեգորիա:Ստեղծագործական կեղծանուններ
Կատեգորիա:Վիտվատերսրանդի համալսարանի շրջանավարտներ
Կատեգորիա:Փախստականներ
Կատեգորիա:Ֆորտ Հեյրի Համալսարանի Շրջանավարտներ
Կոֆուկու ձի

, հնագույն բուդդայական տաճար Ճապոնիայի Նարա քաղաքում։ Տաճարը պահպանվում է որպես ՅՈՒՆԵՍԿՕ-ի Համաշխարհային ժառանգության օբյեկտ։

Կոֆուկու ձին հանդիսանում է հոսսո դպրոցի գլխավոր տաճարը (որը համապատասխանում է հնդկական փիլիսոփայական յոգաչարա դպրոցին, դպրոցի հիմնադիրը Դոսյոն է)։ Տաճարում շարունակվում է սավաստիվադայի կուսյա ավանդույթը, որը կենտրոնացված է Վասուբանդհուի «Աբհիդհարմակոշա» տրակտատի ուսումնասիրության վրա։ Տաճարը մտնում է հարավի յոթ խոշորագույն տաճարների թվի մեջ։

Տաճարը հիմնադրվել է Կիոտո քաղաքում, բայց 710 թվականին տեղափոխվել է Նարա։

## Պատմություն
Հոսսո շյու դպրոցի գլխավոր տաճարը սկզբնապես կառուցվել է Կիոտոյի Յամաշինա կու շրջանում Ֆուձիվարա տոհմի կողմից։

Տաճարը մայրաքաղաքի հետ տեղափոխել են Նարա։

Երկար ժամանակ հսկվել է Ֆուձիվարա կլանի կողմից։ Նարա ժամանակաշրջանի ընթացքում այն մտել է մեծ տաճարների քառյակի մեջ, իսկ Հեյան ժամանակաշրջանում՝ յոթ մեծ տաճարների թվի մեջ։ Հետագայում տաճարը Յամատո գավառի պաշտպանության դեր է կատարել։ Մեյձիի հեղափոխության ժամանակ, երբ սինտոիզմը պետական կրոն էր հայտարարվել, տաճարը կորցրել էր իր կարգավիճակը, սակայն պահպանվել է և դասվել հոսսո և կուսյա դպրոցներին։

## Շինություններ
Տաճարը հայտնի է հետևյալ շինություններով՝

* բազմաթիվ քանդակներով և զոհասեղաններով երեք ոսկե դահլիճներ։
***Հոկուեն դո*, հյուսիսային ութանկյուն տաղավար, որը կառուցվել է 721 թվականին, Դայբուցույո ոճով առաջին տաճարներից մեկը, վերակառուցվել է 1210 թվականին։
** *Տոկոն դո*, արևելյան տաղավար կարևոր քանդակներով և զոհասեղաններով, կառուցվել է 726 թվականին Շյոմու կայսրի հրահանգով, վերակառուցվել է 1415 թվականին։
** կենտրոնական դահլիճ, որը կառուցվել է 710 թվականից մինչև 724 թվականը, վերանորոգվել է 1811 թվականին, վնասվել է տեղումների պատճառով և այսօր չի գործում, մասունքները տեղափոխվել են այլ տաղավարներ։
* *Սանձյու նո տո*, եռահարկ պագոդա, որը կառուցվել է 1143 թվականին։
* *Գոձյու նո տո*, հնգահարկ պագոդա ավելի քան 50 մետր բարձրությամբ, կառուցվել է 725 թվականին և վերակառուցվել 1426 թվականին՝ ավերումից հետո։

## Պատկերասրահ

File:Golden Buddha in Kōfuku-ji.jpg
File:Kofukuji06s3872.jpg|
File:Kofukuji13s5s3200.jpg|
File:Kofukuji03s3200.jpg|
File:Five-roof pagoda in Nara.JPG|
File:Kofukuji Monastery Jikokuten of Tokondo (306).jpg|
File:Tokyo National Museum Rokusoan P3303189.jpg|


## Ծանոթագրություններ

## Արտաքին հղումներ
* Kōfuku-ji web site 
* Kōfuku-ji web site 
* Kohfukuji Temple, from The Official Nara Travel Guide 
* Nara Prefecture page on Kōfuku-ji 
* UNESCO
* Exhibition of artifacts from Kofukuji reviewed in The Japan Times

## Աղբյուրներ
* 
* 

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի ճարտարապետություն
Կատեգորիա:Նարա պրեֆեկտուրայի բուդդայական տաճարներ
Բոլս Պիրամիդ

**Բոլս Պիրամիդ** (), անմարդաբնակ հրաբխային կղզի Թասմանյան ծովում` Լորդ Հաու կղզուց մոտավորապես 20 կիլոմետր հեռու` դեպի հարավ-արևելք։ Այդ կղզու հետ միասին հայտնաբերվել է 1788 թվականին։ Արտաքնապես կղզին հիշեցնում է առագաստ կամ բուրգ։ Բոլս Պիրամիդը հանդիսանում է ամենաբարձր հրաբխային ժայռն աշխարհում։

## Աշխարհագրություն
Աշխարհագրական առումով կղզին պատկանում է Ավստրալիայի Նոր Հարավային Ուելս նահանգին և 2000 թվականի հունիսի 21-ից հանդիսանում է Լորդ Հաու կղզու Ծովային պարկի մի մաս։ Բարձրությունը ծովի մակարդակից հասնում է 562 մետր` հիմքի ամենամեծ լայնությամբ մոտ 200 մետր է։ Կղզու մոտ կան մի քանի փոքր ժայռոտ կղզիներ։

## Պատմություն
Մարդու առաջին գրանցված էջքը Բոլսում տեղի է ունեցել 1882 թվականին՝ կղզու հայտնաբերումից գրեթե մեկ դար անց։ Լեռան գագաթն առաջին անգամ բարձրանալը գրանցվել է 1965 թվականին, որից հետո համարյա 20 տարիների ընթացքում տեղի ունեցան ևս մի քանի անհաջող փորձեր։ Սակայն 1982 թվականից արգելվեցին բարձրանալը, իսկ 1986 թվականից` նաև մուտքը կղզի։ 1990-ականներից այցելությունները խստորեն սահմանափակվեցին, այնուամենայնիվ որոշ մարդիկ բարձրացան։

1972 թվականի նշվում էր, որ կղզում հայտնաբերվել է մողեսների *Liolopisma lichengigera* տեղական տեսակը։ 2000 թվականին կղզում գտնվել է անհետացած համարվող *[[Dryococelus australis]]* միջատը։

## Վարչական բաժանում
Վարչական առումով կղզին կառավարվում է Լորդ Հաու կղզու տեղական իշխանությունների կողմից։

## Ծանոթագրություններ

## Աղբյուրներ
* 

Կատեգորիա:Թասմանյան ծով
Կատեգորիա:Հրաբուխներ այբբենական կարգով
Կատեգորիա:Անմարդաբնակ կղզիներ
Կատեգորիա:Համաշխարհային ժառանգություն Ավստրալիայում
Կատեգորիա:Ավստրալիայի կղզիներ
Կատեգորիա:Կղզիներ այբբենական կարգով
Կատեգորիա:Ավստրալիայի և Օվկիանիայի կղզիներ
Կատեգորիա:Ավստրալիայի տեսարժան վայրեր
Ադոլֆո Նիկոլաս

**Ադոլֆո Նիկոլաս** ( , ), Հիսուսի միաբանության (ճիզվիտների միաբանություն) գեներալ,  1814 թվականին միաբանության վերականգնումից հետո երեսուներորդ առաջնորդ։

## Կենսագրություն
Ծնվել է 1936 թվականի Ապրիլի 29-ին, Պալենսիայի Վիլյամուրիել դե Սերատո քաղաքում։

Հիսուսի Միաբանության անդամ է դարձել Արանխուես քաղաքում 1953 թվականին։ Սովորել է Ալկալա դե Էնարեսի համալսարանում, որտեղ 1960 թվականին ստացել է փիլիսոփայության լիցենցիատի կոչում (նախկինում՝ կոչում բակալավրի և դոկտորի աստիճանների միջև)։ Այնուհետև մեկնել է Ճապոնիա՝ խորացնելու ճապոնական լեզվի և մշակույթի վերաբերյալ իր գիտելիքները։ Մինչև 1964 թվականը Սոֆիայի համալսարանում (Տոկիո)  աստվածաբանություն է ուսանել, 1967 թվականի մարտի 17-ին ձեռնադրվել է քահանա։

1968-1971 թվականներին սովորել է Հռոմի  Գրիգորյան պապական համալսարանում, որտեղ ստացել է աստվածաբանության դոկտորի աստիճան։ Ճապոնիա վերադառնալուց հետո Նիկոլասը երեսուն տարի եղել է Սոֆիայի համալսարանի աստվածաբանության պրոֆեսոր։

1978-1984 թվականներին եղել է Ֆիլիպինների Մանիլայի Արևելաասիական հովվական համալսարանի տնօրեն։ 1993 թվականին նշանակվել է Ճապոնիայի ճիզվիտների հովիվ։ Այդ պաշտոնը զբաղեցրել է մինչև 1999 թվականը, որից հետո ևս 4 տարի հովվական աշխատանք է կատարել Ճապոնիայում՝ Տոկիոյի աղքատ ներգաղթյալների շրջանում։ 2004 թվականին վերադառնալով Ֆիլիպիններ, նշանակվել է Արևելյան Ասիայի և Օվկիանիայի ճիզվիտների կոնֆերանսի նախագահ։

2008 թվականի հունվարի 19-ին, Հիսուսի միաբանության երեսունհինգերորդ ընդհանուր ժողովում, ընտրվել է միաբանության ղեկավար՝ պաշտոնաթող Պետեր Հանս Կոլվենբախի փոխարեն։

2014 թվականի մայիսին, ստանալով Հռոմի պապ Ֆրանցիսկոսի համաձայնությունը, 2016 թվականին պատկառելի տարիքի պատճառով հրաժարական է ներկայացրել միաբանության գլխավոր կոնգրեգացիային (Հռոմի պապին կից վարչական մարմին)։

Նիկոլասը, բացի իր հայրենի իսպաներենից, խոսել է կատալոներեն, անգլերեն, իտալերեն, ֆրանսերեն և ճապոներեն։

## Մահ
Նիկոլասը մահացել է 2020 թվականի մայիսի 20-ին Տոկիոյում՝ 84 տարեկան հասակում։ Կյանքի վերջին տարիներին նա հիվանդ էր և գտնվում էր Տոկիոյի ծերանոցներից մեկում։

Նրա մահվան մասին լուրն առաջինը հայտնեց Հռոմում ճիզվիտների կուրիան։

## Ծանոթագրություններ

## Արտաքին հղումներ
* Adolfo Nicolás, SJ

Կատեգորիա:Իսպանացի ճիզվիտներ
Կատեգորիա:Հիսուսի միաբանության գեներալներ
OnePlus 7

**OnePlus 7** և **OnePlus 7 Pro** — Android սմարթֆոններ են, որ թողարկել է Չինական OnePlus։ Նմուշները նեկայացված են եղել 2019 թ մայիսի 14-ին։ OnePlus 7 Pro, սա առաջին OnePlus սարքն է, որն ունի հետևի եռակի խցիկ և հեղուկ հովացման համակարգ։ OnePlus 7 Pro- ն ստացավ ժամանակակից նորարարության 2019-2020 թթ EISA մրցանակ։ AnTuTu- ն ընդգրկեց OnePlus 7 Pro- ն 2019 թվականի նոյեմբեր ամսվա ամենահզոր Android սմարթֆոնների վարկանիշում։ Համաձայն OnePlus- ի տվյալների ՝ ավելի քան 1 միլիոն OnePlus 7 Pro սարքեր վաճառվել են վաճառքի սկսվելուց մեկ րոպեի ընթացքում։

## Տեխնիկական տվյալներ

### Տեսախցիկ
Երկու նմուշների սելֆի տեսախցիկ-տեսախցիկ բնութագրությունը 16 MP։ Միևնույն ժամանակ, OnePlus 7 Pro դիմային տեսախցիկը թաքնված է սարքի ներսում և դուրս է բերվում լուսանկարելու ժամանակ։ Դուրս բերման մեխանիզմը հաշվարկված է 300 000 ակտիվացման։ Այդ պատճառով, եթե խցիկը շատ հաճախ է օգտագործվում սելֆիի համար, սմարթֆոնի վրա հայտնվում է հատուկ ծանուցում։

OnePlus 7 հիմնական խցիկը կրկնակի է 48 MP + 5 MP։ OnePlus 7 Pro հիմնական խցիկը եռակի է 48 MP + 16 MP (լայնանկյուն) + 8 MP։ DxOMaMP-ը OnePlus 7 Pro խցիկը գնահատեց 111 նիշ։ 118 նիշ գնահատեց լուսանկարը ու 98 տեսանկարի համար։ Սմարթֆոնը զբաղեցրեց դասակարգման երրորդ տեղը Huawei P30 Pro և Samsung Galaxy S10 5G -ից հետո։

### Տարբերակները
OnePlus 7-ը և OnePlus 7 Pro տարբերակները մատչելի են մի քանի տարբերակով ՝ կախված վաճառքի տարածաշրջանից։

## Ծանոթագրություններ

## Արտաքին հղումներ
* OnePlus 7 Pro
* OnePlus 7

Կատեգորիա:Հեռախոսակապ
Կատեգորիա:Սմարթֆոններ
Թզուկ ճագար

**Թզուկ ճագար** (), կաթնասուն կենդանիներ նապաստակների ընտանիքից։

## Նկարագրություն
Մարմնի երկարությունը հասնում է 22-ից 28 սմ-ի, քաշը 250-ից 450 գ է։ Կաշվի և մարմնի վերին մասը դեղնա-շագանակագույն են, մարմնի ստորին մասը սպիտակավուն է։ Հետին վերջույթները շատ կարճ են, այդ պատճառով նրանց մոտ բացակայում է ցատկող շարժման միջոցը, որն առկա է մյուս նապաստակների մոտ։

## Տարածում
Թզուկ ճագարը բնակվում է ԱՄՆ-ի հյուսիս-արևմուտքում, Վաշինգտոնում, Այդահոյում, Մոնտանայում, Վայոմինգում, Նևադայում և Կալիֆորնիայի հյուսիսում։ Նախընտրում են լանդշաֆտներ` երեքատամնավոր օշինդրի բուսականությամբ (Artemisia tridentata):

## Կենսակերպ
Փորում են փոսեր մինչև մոտավորապես 1 մ. խորությամբ, որոնք, որպես կանոն ունեն 4 կամ 5 դուրս գալու տեղեր, հաճախ` անմիջականորեն թփերի տակ։ Այդ գործողությունը տարբերում է նրանց Sylvilagus ցեղի ներկայացուցիչներից, որոնք չեն փորում սեփական փոսեր։ Նրանք թփերի միջով արահետներ են գցում, որոնք թույլ են տալիս նրանց արագ շարժվել։ Ակտիվ են թե՛ ցերեկային, թե գիշերային ժամերին։ Կեր փնտրելու ժամանակ բնից 30 մետրից ավել չեն հեռանում։ Հիմնականում սնվում են երեքատամնավոր օշինդրով։

## Բազմացում
Հղիությունը տևում է 4 շաբաթ։ Էգը ծնում է տարին երեք անգամ, 4-ից 8 ձագ։

## Ծանոթագրություններ

## Գրականություն
* Ronald M. Nowak: *Walker’s Mammals of the World*. Johns Hopkins University Press, 1999 ISBN 0-8018-5789-9

## Արտաքին հղումներ
*Washington Department of Fish and Wildlife, Pygmy Rabbit
*Western Watersheds Project

Կատեգորիա:Կենդանիներ այբբենական կարգով
Կատեգորիա:Նապաստակներ
Պալենսիա (պրովինցիա)

**Պալենսիա** (), պրովինցիա Իսպանիայի հյուսիսում՝ Իբերական թերակղզու հյուսիսարևմուտքում գտնվող Կաստիլիա և Լեոն ինքնավար համայնքի կազմում։ Այն սահմանակից է Լեոն, Կանտաբրիա, Բուրգոս և Վալյադոլիդ նահանգներին։ Վարչական կենտրոնը Պալենսիան է։

## Աշխարհագրություն
Տարածքը 8052 կմ2 է (29-րդ տեղը երկրի պրովինցիաների շարքում)։

Այս պրովինցիայի խոշոր բնակավայրերն են.
* Գուարդո, հանքարդյունաբերական քաղաք է, 
* Ագիլար դե Կամպո, գյուղական տուրիզմի կենտրոն է հյուսիսային Պալենսիայում, 
* Հերերա դե Պիսուերգա, հայտնի է իր ծովախեցգետնի փառատոնով, 
* Վենտա դե Բանյոս, երկաթուղային և արդյունաբերական կարևոր հանգույց է, 
* Վիլյամուրիել դե Սերատո, գյուղ Պալենսիայի հարավում, որը իր զարգացման համար պարտական է Ռենոի գործարանին,
* Սերվերա դե Պիսուերգա, գյուղը Պալենսիայի սարերի սրտում է,
* Բառուելո դե Սանտուլյան, հանքարդյունաբերական քաղաք է, որն ամենաշատ բնակեցվածն էր մինչև 1960-ական թվականները։

## ժողովրդագրություն
Բնակչությունը կազմում է 173,5 հազար մարդ (46-րդ տեղը 2005 թվականի մարդահամարով), որի 45%-ը բնակվում է մայրաքաղաք Պալենսիայում։

## Վարչական կառուցվածք
Մարզը ներառում է 191 համայնքային կազմավորումներ, որոնց կեսը գյուղակներ են՝ 200-ից պակաս բնակչությամբ։

## Պատկերասրահ

Ampudia - Castillo 1.jpg|Ամպուդիա ամրոց (Պալենսիա)
Vista de Aguilar de Campoo (cropped).JPG|Տեսարան Ագիլար դե Կամպոյում,
Palencia Catedral PM 73476 E.jpg|Սան Անտոլանի տաճար
Aguilar de Campoo Santa María la Real Cloister 661.jpg|Ագիլար դե Կամպո քաղաքում գտնվող Սանտա Մարիա լա Ռեալի վանքի թանգարան


## Ծանոթագրություններ

## Արտաքին հղումներ
* Совет провинции 

Կատեգորիա:Իսպանիայի պրովինցիաներ
Կատեգորիա:Կաստիլիա և Լեոն
Կատեգորիա:Կաստիլիա և Լեոնի պրովինցիաներ
Հելեն Դրանգա

**Հելեն Դրանգա** (), ճանաչված է նաև **Քերրի Հելեն Դրանգա** անվամբ, ամերիկաբնակ բրիտանացի նկարիչ, ով հայտնի է Հավայի իր նկարներով։

## Անձնական կյանք
Կարոլինա Հելեն Թոմաս, օգոստոսի 28, 1866 թվական, Օքսֆորդ, Անգլիա։ Նա նկարիչ-դեկորատոր Ռոբերտ Թոմասի և Մերի Էն Ուեբի դուստրն է։ Նա նկարչություն է սովորել (Քենսինգտոնի արվեստի ակադեմիայում)։

1892 թվականին նա տեղափոխվում է Միացյալ Նահանգներ և 1895 թվականի դեկտեմբերի 16-ին ամուսնանում է վաճառական Թեոդոր Դրանգայի հետ, ով  ծնվել է 1867 թվականին Վիսկոնսինում՝ նորվեգացի գաղթականների ընտանիքում։ 1894-1900 թվականները նա ապրել է Օքլենդում, Կալիֆորնիա, այնուհետև, 1901 թվականին բնակություն է հաստատում Հիլոյում,Հավայի։ Դրանգաները ունեին երկու երեխաներ՝ Թեոդոր Թոմասը՝ ծնված 1901 թվականին և Մերին՝ որդեգրված դուստրը՝ 1902 թվականին։ Նրանք երկուսն էլ ծնվել էին Հավայիում։

1927 թվականին նա ապրում և աշխատում է Հոնոլուլույում որպես դերասան։

## Ստեղծագործական ուղի

Նրա «Անհավանական նուրբ երանգ» նկարում պատկերված է Հավայի բնապատկերը։ Նա նկարել է նաև դիմանկարներ և երկնաքերեր։ 1920-1930 թվականներին նրա նկարները պարբերաբար հայտնվում էին ''«Խաղաղօվկիանոսյան դրախտ»'' ամսագրի շապիկին, ինչպես, օրինակ, *«Ոսկե ցնցուղ ծառը»*, որը հրատարակվել էր 1927 թվականին։ Նա ապրել է Հիլոյում, այնուհետև 1920-ական թվականներին տեղափոխվում է Հոնոլուլու, որտեղ և 1927 թվականի հունվարի 3-ին մահանում է։

Հավայի պետական արվեստի թանգարանի, Հոնոլուլուի գեղարվեստի թանգարանի, Լիմանի տուն-թանգարանի (Հիլո, Հավայի) հավաքածուներում ընդգրկված են նաև Հելեն Թոմաս Դրանգաի աշխատանքները։ Նրա նկարները 1992 թվականին ընդգրկվել են *«Հանդիպում դրախտի հետ. 1778-1941 թվականների Հավայի և նրա բնակչության պատկերները»* ստեղծագործության մեջ։ 2014 թվականին, Հավայի պետական արվեստի թանգարանում վաղ 20-րդ դարի նկարների ցուցահանդեսին, նրա նկարները բնութագրվել են հետևյալ կերպ. «կարծես նկարներն արտացոլում են Հավայի ռոմանտիկ տեսարանները»։


Պատկեր:'View from Makiki' by Carrie Helen Thomas Dranga, oil on board.JPG|*«Մակիկի»*, յուղանկար
Պատկեր:Helen Thomas Dranga - 'Portrait of a Polynesian Girl', oil on canvas, c. 1910.jpg|«*Պոլինեզիացի աղջիկները*, յուղանկար, Հելեն Թոմաս Դրանգա, 1910 թվական
Պատկեր:'Ohia Lehua Blossoms' by Carrie Helen Thomas Dranga, undated, gouache .JPG|*«Ծաղկած օհիա»*, գուաշ 



Պատկեր:'Kaneohe Bay, Oahu' by Carrie Helen Thomas Dranga, oil on board.JPG|«*Կանյոն Բեյ,Օահու.* յուղանկար
Պատկեր:Helen Thomas Dranga - 'Casting a Net, Hawaii'.jpg|*«Ուռկան գցելը»*, յուղանկար
Պատկեր:Helen Thomas Dranga - 'Scene from Hilo Looking Toward Hamakua Coast', oil on canvas.jpg|*«Տեսարան Հիլոյից դեպի Համակուա ափ*», յուղանկար  


## Ծանոթագրություններ

## Գրականություն
* Forbes, David W., *He Makana, The Gertrude Mary Joan Damon Haig Collection of Hawaiian Art, Paintings and Prints*, Hawaii State Foundation of Culture and the Arts, 2013, pp.&nbsp;23–25
* Hughes, Edan, *Artists in California 1786-1940*, Sacramento, Crocker Art Museum, 2002.

## Արտաքին հղումներ

* Smithsonian American Art Museum, Art Inventories Catalog

Կատեգորիա:1866 ծնունդներ
Կատեգորիա:1940 մահեր
Կատեգորիա:Ամերիկացի նկարչուհիներ
Կատեգորիա:19-րդ դարի ամերիկացի նկարիչներ
Կատեգորիա:20-րդ դարի ամերիկացի նկարիչներ
Կատեգորիա:Կին արվեստագետներ
Tux Typing

**Tux Typing**, տպագրելու անվճար ծրագիր, որն ստեղծվել է հատկապես երեխաների համար։ Այն ունի մի քանի տարբեր տեսակի խաղեր, բարդության մի քանի աստիճաններով։ Այն նախագծված է այնպես, որպեսզի լինի զվարճալի և բարելավվի մեկ րոպեում տպվող բառերի արագությունը։

Тux Typing-ը գրվել է C ծրագրավորման լեզվով և հասանելի է Լինուքսի տարբեր տարբերակներում։

## Միջավայր
Tux Typing ծրագիրն ունի նախավարժանքի տարբերակ` տպելու հիմունքները սովորելու համար։ Այն նաև ունի երկու խաղեր։ Առաջինում ձկները թափվում են երկնքից։ Ամեն ձկան վրա գրված է տառ և ձկներով կազմված են բառեր։ Երբ խաղացողը տպում է համատասխան բառը, Տուքսը տեղափոխվում է և ուտում է ձկներին։ Երկրորդ խաղը նման է դրան, բայց ունի այլ նպատակ` կանխել գիսավորների անկումը քաղաքի վրա։ Երբ գիսավորն ընկնում է քաղաքի վրա, վահանը հեռացվում է, ապա, եթե այն հարվածում է առանց վահանի, այն անհետանում է։ Եթե գիսավորի հարվածից քաղաքը ավերվում է, խաղացողը  միավորներ է կորցնում։ Երկու խաղում էլ, որպես բառերի աղբյուր կարող են ընտրվել տարբեր լեզուներ։

## Ծանոթագրություններ

Կատեգորիա:GNU GPL արտոնագրով ծրագրային ապահովումներ
Կատեգորիա:Windows տեսախաղեր
Կատեգորիա:Լինուքսի ծրագրային ապահովում
Կատեգորիա:Ծրագրային ապահովում այբբենական կարգով
Ուձիգամի

**Ուձիգամի սրբավայր** (չին․՝ 宇治上神社, Ուձիգամի ձինձյա), սինտոիստական տաճար Ճապոնիայի Կիոտո պրեֆեկտուրայի Ուձի քաղաքում։ Տաճարը կառուցվել է որպես պահապան տաճար մոտակա Բյոդո-Ինի համար և հարում է Ուձի սրբավայրին։ 1994 թվականին սրբավայրը գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում՝ որպես Հին Կիոտոյի պատմական հուշարձաններից մեկը։ Հոնդենը և հայդենն ընդգրկվել են Ճապոնիայի ազգային հարստությունների ցանկում՝ սրբավայրերի կատեգորիայում։

Ուձիգամի սրբավայրը նվիրված է Օձին կայսերը և նրա որդիներին՝ արքայազն Ուձինովակի Իրացուկոյին և Նինտոկու կայսերը։ Ուձինովակի Իրացուկոն ինքնասպան է եղել գահաժառանգության մասին վեճը լուծելու համար, և տաճարը կառուցվել է նրա պատվին։

Ուձիգամիի հոնդենը հայտնի է որպես Ճապոնիայի նագարե-ձուկուրի ճարտարապետական ոճի ամենահին օրինակը։ Այս ոճը ենթադրում է երեք ներքին սրբատեղիների կառուցում կողք կողքի, ընդ որում՝ կենտրոնական կառույցն ավելի մեծ է։ Ուձիգամի հոնդենի կառուցումը թվագրվում է Հեյան դարաշրջանի վերջով (794-1185)։ Հայդենը կառուցվել է է սինդեն-ձուկուրի ճարտարապետական ոճով, իսկ դրա տանիքը՝ sugaruhafu ոճով։ Հայդենը կառուցվել է Կամակուրա ժամանակաշրջանում (1185-1333)։ Ուձիգամիի սահմաններում կառուցված Կասուգա սրբավայրը վերաբերում է նույն ժամանակահատվածին։ Տաճարի առանձնահատկություններից մեկը աղբյուրն է։

Իրականացված թվային դենդրոլոգիական հետազոտությունները թույլ են տալիս պնդել, որ Ուձիգամին Ճապոնիայում ներկայումս գոյություն ունեցող սինտոիստական սրբավայրերից ամենահինն է։  Նառա քաղաքի մշակութային արժեքների գիտահետազոտական ինստիտուտը որոշել է, որ տաճարը կառուցվել է մոտավորապես 1060 թվականին, ինչը համապատասխանում է պահպանված գրավոր աղբյուրներին։

Մինչև Մեյձի դարաշրջանը (1868-1912), Ուձի և Ուձիգամի սրբավայրերը հայտնի են եղել Ռիկյուկամիսյա ընդհանուր անվամբ։ Ուձիգամի սրբավայրերի ամենամյա փառատոնն անցկացվում է մայիսի 5-ին։

## Տես նաև
* Հին Կիոտոյի մշակույթի հուշարձաններ

## Ծանոթագրություններ

Կատեգորիա:Համաշխարհային ժառանգություն Ճապոնիայում
Կատեգորիա:Սինտոիստական տաճարներ
Սինհարաջա

**Սինհարաջա**, ազգային պարկ, որը գտնվում է Շրի Լանկայի հարավարևմտյան մասում, արևադարձային անտառների միակ անտառային տարածությունն է երկրում։ Սինհարաջա անտառը 1978 թվականին ընդգրկվել է կենսոլորտային տարածքների համաշխարհային ցանցում և ՅՈՒՆԵՍԿՕ-ի Համաշխարհային ժառանգության օբյեկտների ցանկում 1988 թվականին։ Բուսական և կենդանական աշխարհները հարուստ են էնդեմիկ տեսակներով, որոնցից շատերը գրանցված են Կարմիր գրքում։

Այգու տարածքը 88,64 կմ² է։ Լանդշաֆտը հովիտների և լեռնաշղթաների շարք է։ Ծառատեսակների 60 %-ն էնդեմիկ է, և դրանցից շատերը հազվագյուտ տեսակներ են։ Այս տարածքում անտառների 2 տեսակ կա.

* հովիտներում և լեռնաշղթաների ստորին լանջերին աճում են  Dipterocarpus ցեղի բույսեր և երկրորդական անտառը, որն աճել է հողագործության անտառահատման-այրման համակարգի կիրառումից հետո,
* երկրորդ տիպի անտառը գերակշռում է այգում․ դրանք են Mesua և Doona բույսերը։

Սինհարաջայում բնակվում են բազմաթիվ հազվագյուտ թռչուններ, թիթեռներ, սողուններ և կաթնասուններ։ Դրանց թվում են հնդկական փիղը, ընձառյուծը, ցեյլոնյան կապույտ կաչաղակը, ցեյլոնյան սարյակը, պիթոնը և այլն։ Սինհարաջա ազգային պարկում կան 21 տեսակի էնդեմիկ թռչուններ և մի քանի հազվագյուտ միջատներ, սողուններ և երկկենցաղներ։

Այգու անվանումը բառացի նշանակում է «առյուծ» (սինհա) և «արքա» (ռաջա), ինչը կարող է կապված լինել մարդ-առյուծների առասպելական ցեղի կամ Շրի Լանկա առասպելական առյուծի տան հետ։

## Ծանոթագրություններ

## Արտաքին հղումներ
* 
* 
* Синхараджа - биосферный заповедник острова Шри Ланка – ռուսերեն վավերագրական ֆիլմ
* Василий Климов в своем «Окне в мир» расскажет о Синхараджи - древнем лесе на Шри Ланке 

Կատեգորիա:1978 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Շրի Լանկայի ազգային պարկեր
Լազարուս Չակվերա

**Լազարուս Մակարտի Չակվերա** (, ), Մալավիի պետական գործիչ և կրոնական առաջնորդ։ Մալավիի Կոնգրեսի կուսակցության ղեկավար։ Մալավիի նախագահ 2020 թվականի հունիսի 28-ից։ Երկար ժամանակ երկրում ղեկավարում էր Աստծո հոգեգալստականների ժողովը։

## Կենսագրություն
Լազարուս  Չակվերան ծնվել է Մալավիի ներկայիս մայրաքաղաք Լիլոնգվեում` 1955 թվականի ապրիլի 5-ին, երբ երկիրը դեռ գտնվում էր բրիտանական գաղութատիրության տիրապետության տակ։ Նրա ծնողներըը քաղաքի ծայրամասում ապրող ֆերմերներ էին։ Նրանից առաջ ծնված եղբայրներից երկուսը մահացել են փոքր տարիքում և նրա հայրը հավատալով, որ նա կապրի նրան տվել է Lազար անունը`մահացածներից հարություն առած աստվածաշնչային կերպար։ Նա ամուսնացած է Մոնիկայի հետ և միասին նրանք ունեն չորս երեխա և թոռ։

1989 թվականից մինչև 2013 թվականի մայիսի 14-ը` Մալավիում Աստծո ժողովի նախագահ։

Մալավիի Կոնգրեսի կուսակցության ղեկավար։ 2014 թվականին առաջադրվել է Մալավիի նախագահի պաշտոնում, զիջել Մուտարիկային և խորհրդարանում ղեկավարել ընդդիմությունը։

2020 թվականի հունիսի 28-ին երդում է տվել որպես Մալավիի նախագահ։

## Ծանոթագրություններ

Կատեգորիա:Հարավաֆրիկյան համալսարանի շրջանավարտներ
Կատեգորիա:Պետության գործող ղեկավարներ
Նորմալ թիվ

***Նորմալ թիվը***   ըստ **' հիմքի (<math>n \in \mathbb{N}, n \geqslant 2</math>) ցանկացած [[Իրական թվեր|իրական թիվ]] է, որի գրառման մեջ [[Դիրքային համարիների համակարգ|**'-ական հաշվարկման համակարգ]]ում կամայական խմբի  **' հաջորդական թիվ հանդիպում է նույն [[Ասիմպտոտ խտություն|ասիմպտոտ հաճախականությամբ]], որը  հավասար է   -ին յուրաքանչյուր **' = 1, 2, …:

Թվերը, որոնք նորմալ են ցանկացած **' հիմքով գրառման համար, կոչվում են նորմալ կամ բացարձակապես նորմալ։

== Հիմնական հատկությունները և օրինակներ ==
Ցանկացած [[Ռացիոնալ թիվ|ռացիոնալ թվի]] գրառումը ցանկացած հիմքով նորմալ չէ։ Սա հետևում է այն փաստից, որ ռացիոնալ թվի գրառման մեջ գոյություն ունի միջակայք։ Օրինակ` 1/3 = 0,33333…  չունի գրության մեջ տրված հաջորդականությունից առաջ թվեր և հետևաբար նորմալ չէ։ Այստեղից հետևում է,որ նորմալ թվեր կարող են հանդիսանալ միայն [[Իռացիոնալ թիվ|իռացիոնալ թվերը]]։

Քանի որ նորմալ թվերի գրության մեջ պարունակում է նախապես սահմանված  թվերի հաջորդականություն, այստեղից հետևում է, որ սկսած որոշակի թվերի դիրքից ցանկացած նորմալ թվերի գրառման մեջ կոդավորված են բոլոր ստեղծված և դեռ չստեղծված գրական գործերը, նկարները, կինոնկարները և այլն:Օրինակ` տասնական <math>\pi</math> թվերի գրառման մեջ 0123456789 հաջորդականությունը առաջին անգամ սկսվում է 17 387 594 880-րդ նշանից ստորակետից հետո:Մինչև հիմա անհայտ է (մինչև 2020 թվականը),հանդիսանում է արդյո՞ք <math>\pi</math> թիվը նորմալ.

== Պատմություն ==
Նորմալ թվի գաղափարը ներդրվել է [[Էմիլ Բորել]]ի կողմից [[1909 թվական]]ին։ Օգտագործելով [[Բորել-Կանտելլի լեմմ]]ը, նա ապացուցեց, որ աննորմալ թվերի [[Լեբեգի չափում]]ը հավասար է 0-ի. Այսպիսով, համարյա բոլոր իրական թվերը նորմալ են։ Մյուս կողմից, թվերը, որոնց տասնական գրությունում բացակայում է 0 թիվը, աննորմալ են։ Հետևաբար, աննորմալ թվերի շարքը անհաշվելի է։

Դ. Չամպերնոունը ապացուցեց, որ թիվը, որը հանդիսանում է [[կապակցվածություն]] [[Տասնորդական հաշվման համակարգեր|տասնական համակարգ]]ում հաջորդական ամբողջ թվերի` 0,1234567891011121314151617…, նորմալ է 10 հիմքով։ Միևնույն ժամանակ, հայտնի չէ, թե արդյոք նորմալ է թիվը  այլ հիմքերով։  0,(1)(10)(11)(100)(101)(110)(111)(1000)(1001)…  [[Հաշվարկման երկուական համակարգ|երկուական համակարգ]]ում գրված թվերը նույնպես ապացուցված է, որ նորմալ է 2-ու հիմքով։

[[2002 թվական]]ին Բեխերը և Ֆիգեյրան ապացուցեցին, որ գոյություն ունի [[Հաշվելի թվեր|հաշվելի]] լիարժեք նորմալ թվեր։

== Բաց առաջադրանքներ ==
*Հանդիսանու՞մ են արդյոք [[Պի թիվ|]] և [[e (թիվ)|**']] թվերը նորմալ։
*Մի կողմից, հայտնի չէ ՝ ճշմարտացի է որ ցանկացած իռացիոնալ հանրահաշվական թիվ նորմալ է, մյուս կողմից, հայտնի չէ հանրահաշվական թվի և ոչ մի օրինակ, որի մասին ապացուցված է, որ այն նորմալ չէ։

## Տես նաև
* Ֆեյնմանի կետը
* Պի թիվ

## Արտաքին հղումներ
* 
* 

## Ծանոթագրություններ

Կատեգորիա:Թվեր
Կատեգորիա:Թվերի տեսություն
Կատեգորիա:Իրական թվեր
Լյուդմիլա Աբրամովա

**Լյուդմիլա Աբրամովա** (, ), խորհրդային դերասանուհի և սցենարիստ։

Վլադիմիր Վիսոցկու նախկին կինը, դերասաններ Արկադի Վիսոցկու և Նիկիտա Վիսոցկու մայրը։

## Կենսագրություն
Հայրը «Քիմիա» հրատարակչության խմբագիր էր, մայրը երկու բարձրագույն կրթություն է ստացել. պատերազմից առաջ ավարտել է Մոսկվայի պետական համալսարանի մեխանիկամաթեմատիկական ֆակուլտետը, իսկ պատերազմից հետո՝ օտար լեզուների ռազմական ինստիտուտը։ Լյուդմիլան ապրում էր իր բնակարանում ծնողների, քրոջ և տատիկի հետ։

Դեռ ՎԳԻԿ-ում սովորելու տարիներին՝ 1961 թվականին «713-րդը վայրէջք է խնդրում» ֆիլմի նկարահանումների ժամանակ ծանոթացել է Վլադիմիր Վիսոցկու հետ, դարձել նրա կինն ու որդիների մայրը

1963 թվականին ավարտել է ՎԳԻԿ-ը, նրա հետ նույն կուրսում սովորել են Անդրեյ Սմիրնովը և Անդրեյ Կոնչալովսկին։

1960-1970-ական թվականներին նկարահանվել է գեղարվեստական ֆիլմերում։

1984 թվականին նկարահանվել է «Դեռ ձյուն չի տեղացել...» ֆիլմում։

1991 թվականին հրատարակել է Վլադիմիր Վիսոցկի «Նրա կենսագրության փաստերը» հուշերի գիրքը։

1990-ականներին-2000-ականներին նկարահանվել է վավերագրական ֆիլմերում։

Թոշակով դասավանդել է մայրաքաղաքի լիցեյներից մեկում։ Աշխատել է Վ. Վիսոցկու թանգարանի ստեղծման տնօրինության գեղարվեստական ղեկավար։

2012 թվականին «Տեքստ» հրատարակչությունում լույս է տեսել Լ. Վ. Աբրամովայի կազմած նրա մտերիմ ընկերուհի Դինա Կալինովսկայի ստեղծագործությունների հետմահու ժողովածուն, որը ներառում է պատմվածքներ և մոնոպյեսներ գրողի ստեղծագործական ժառանգությունից։

## Ընտանիք
* Ամուսին (ամուսնացել է 25.07.1965-ին, ամուսնալուծվել 10.02.1970-ին), Վ. Ս. Վիսոցկի (1938-1980), թատրոնի և կինոյի դերասան, բանաստեղծ, հեղինակ-կատարող։
** որդին Արկադի (ծնվ․ 29.11.1962), դերասան, կինոսցենարիստ
*** 5 թոռ․ Վլադիմիր, Նատալյա, Նիկիտա, Միխայիլ և Մարիա
** որդին Նիկիտա (ծնվ․ 08.08.1964), դերասան, ռեժիսոր, սցենարիստ։
*** 3 թոռ․ Դանիել, Սեմյոն և Վիկտոր, թոռնուհի Նինա Վիսոցկայան (ծնվ. 2013)։
* Ամուսին (1971-1990 թվականներ), Յուրի Պետրովիչ Օվչարենկո (ծնվ․ 1935 թվականի դեկտեմբերի 3), ինժեներ-մեխանիկ։
** դուստր՝ Սերաֆիմա Յուրիևնա Օվչարենկո (ծնվ․ 1973 թվականի ապրիլի 27)։

## Ֆիլմագրություն
* 1962 — 713-ը վայրէջք է խնդրում — *Էվա Պրիստլի*
* 1966 — Արևելյան միջանցք — *Լենա*
* 1969 — Մի ապրիր առանց քեզ
* 1977 — Կարմիր սև — *էպիզոդ*
**Մասնակցություն վավերագրական ֆիլմերին**
* 1989 — Ես չեմ սիրում…
* 1998 — Հիշում եք․ Վլադիմիր Վիսոցկի
* 2006 — Ինչպես հեռացան կուռքերը
* 2006 — Վլադիմիր Վիսոցկի
* 2006 — Լյուդմիլա Մարչենկո
* 2008 — Վլադիմիր Վիսոցկի. Ես կգամ ձեր հոգիներում!
* 2011 — Վիսոցկի. Վերջին տարի

### Սցենարիստ
* 1984 — Դեռ ձյուն չի տեղացել…

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Խորհրդային դերասանուհիներ
Կատեգորիա:Խորհրդային սցենարիստներ
Կատեգորիա:Ռուս դերասանուհիներ
Կատեգորիա:Ռուս սցենարիստներ
Կատեգորիա:Սցենարիստներ այբբենական կարգով
Կատեգորիա:ՎԳԻԿ-ի շրջանավարտներ
Ներդրումային բանկերի սինդիկատ

**Ներդրումային բանկերի սինդիկատ** (անգլերեն՝ Bulge Bracket banks), առաջատար և միջազգային ներդրումային բանկերի համախումբ, որոնց հաճախորդ են հանդիսանում հիմնականում խոշոր ընկերությունները, ինստիտուտները և պետությունները։ Այն չունի կոնկրետ անվանացանկ որտեղ նշված են բոլոր մասնակիցները։ Անդամակցող բանկերը հանդիսանում են գանձապետական պարտատոմսերի առաջնային դիլլերներ։
 
Ներդրումային բանկերի սինդիկատը գլոբալ է այն առումով, որ այն ունի ներազդող ուժ աշխարհի  խոշոր շրջաններում՝ Ամերիկա, Եվրոպա, Միջին Արևելք և Աֆրիկա (EMEA) և Ասիա-Խաղաղ օվկիանոս (APAC)։ Անդամակցությունը ենթադրում է հեղինակություն, բայց ներառման համար ճշգրիտ չափանիշներ չկան, և ֆինանսական ուժը անցումային է։ Նրանք հաճախ հանդիպում են տարբեր վարկանիշային աղյուսակներում, ինչպիսիք են Thomson Reuters վարկանիշային աղյուսակները, Bloomberg 20-ը և այլն։

## Պատմություն
1930 թվականին Մեծ Ճգնաժամի հետևանքով ԱՄՆ-ի բանկերը բաժանվեցին առևտրային և ներդրումային բանկերի միջև։ Այնուամենայնիվ, 1999-ին, Glass-Steagall-ի օրենքը չեղարկվեց, և առևտրային բանկերին կրկին տրվեց ներդրումային բանկային ծառայություններ ներգրավելու իրավունք։ Իրավիճակը սկսեց փոխվել 2007-2009 թվականների ճգնաժամի հետևանքով։ Շատ երկրներ, ներառյալ Միացյալ Թագավորությունը և Միացյալ Նահանգները, նորից քննարկում էին ներդրումային բանկերի առանձնացումը առևտրային բանկերից։ Ըստ կենսագիր Ռոնալդ Չերնոուի(անգլերեն՝ Ronald Chernow) 1990-ին թողարկված «The House of Morgan» գրքի, «1960-ականների վերջին և 1970-ականների սկզբին, վերին մակարդակը, որը կոչվում էր "bulge bracket", բաղկացած էր Morgan Stanley, First Boston, Kuhn, Loeb, and Dillon,Read & Co. գերհզոր ներդրումային բանկերից»։ Ժամանակի ընթացքում Morgan Stanley-ը առաջ անցնելով, հայտնվեց մյուս անդամներից վեր՝ պահանջելով սինդիկատի ղեկավար մարմնի դերը։ Թեև այդ կառուցվածքում դիրքը որոշվում էր այբբենական կարգով, սակայն Չերնոուն նկարագրում էր այդ իրողությունը որպես «կյանքի և մահվան» նշանակություն ունեցող հանգամանք՝ ընկերությունների համար։

## Այլ
Ներդրումային բանկերը՝ ֆինանսական կառույցներ են, որոնք կազմակերպում են կապիտալի հավաքագրում՝ խոշոր ֆինանսական ընկերությունների և կառավարությունների համար։ Ինչպես նաև մատուցում են խորհրդատվական ծառայություններ՝ բիզնեսի ձեռք բերման և օտարման նպատակով, բրոքերային ծառայություններ՝ բաժնետոմսերով, պարտատոմսերով, ածանցյալ ֆինանսական գործիքներով գործարքներ կատարելու նպատակով, զբաղվում են արտարժույթների և ապրանքների շրջանառությամբ և այլն։

Ներկայումս ներդրումային բանկերի միավորման ցուցակի մեջ են ներառվում հետևյալ բանկերը՝
# Goldman Sachs
# Barclays Capital
# Credit Suisse
# Deutsche Bank
# JP Morgan Chase
# Citigroup
# Morgan Stanley
# UBS
# Bank of America Merrill Lynch

## Ծանոթագրություններ

Կատեգորիա:Ներդրումային բանկեր
Ֆուստատ

**Ֆուստատ** (), բնակչությամբ և չափերով Վաղ միջնադարի խոշորագույն քաղաքներից մեկը, Եգիպտոսի մայրաքաղաքը Օմայանների և Աբբասյանների օրոք, ժամանակակից Կահիրեի պատմական նախորդն է։

Քաղաքը հիմնադրել է արաբ հրամանատար Ամր իբն ալ-Ասը, 641 թվականին, Նեղոսի դելտայի վրա։ Հենց այստեղ է կառուցվել Աֆրիկայի առաջին մզկիթը, որը կոչվել է հիմնադրողի անունով` Ամրի մզկիթ։ Ֆուստատում գոյություն է ունեցել հրեական թաղամաս և սինագոգ։ Բնակչությունը տատանվել է 120-ից և 200 հազար բնակչի սահմաններում, որն ավելի շատ էր, քան վաղ միջնադարյան եվրոպական ցանկացած քաղաքի բնակչությունը։

Քաղաքի կառուցումն առանձնանում էր քաոտիկությամբ։ Մի քանի խոշոր մզկիթների և պալատների մոտ անկարգ կառուցապատումներ են եղել` առանց նախագծի։ Հրդեհները և համաճարակները սովորական երևույթներ էին։ Այս ամենը ստիպում է աբբասյան փոխարքաներին բնակություն հաստատել քաղաքի հյուսիսում, սկզբում Ալ Ասկարի արվարձանում, իսկ հետո Տուլունիդների օրոք` Ալ Կատաիում։

969 թվականին Ֆաթիմյանները գրավում են Ֆուստատը, որոնք Եգիպտոսի նահանգապետի նստավայրը տեղափոխում են ժամանակակից Կահիրեի կենտրոն։ Ֆուստատը շարունակում էր մնալ մարդաշատ քաղաքում մինչև 1169 թվականը, երբ խալիֆի վեզիրի հրամանով այրում են քաղաքը, որպեսզի խուսափեն Երուսաղեմի Ամորի Առաջինի քրիստոնեական բանակի կողմից գրավումից։

Սալահ ադ-Դինի օրոք Ֆուստատը վերադառնում է բնականոն կյանքի, բայց ոչ թե որպես անկախ քաղաք, այլ` Կահիրեի արվարձան։ Եգիպտոսի մայրաքաղաքի շրջանը, որը ձևավորվել է հնագույն Ֆուստատի տեղում, կոչվում է Հին Կահիրե։

Նշանավոր հրեա փիլիսոփա, ռաբբի, բժիշկ Ռաբբի Մայմոնիդը բնակվել է Ֆուստատում 1168 թվականին, որտեղ շուտով դարձել է հրեական համայնքի ղեկավարը Եգիպտոսում, միևնույն ժամանակ և` Սալահ ադ-Դինի, նրա վեզիրի և ապագա կառավարիչների ընտանեկան բժիշկը։ Այնտեղ Մայմոնդը ստեղծում է իր հիմնականն աշխատանքները` «Միշնե Տորան» և «Մոլորվածների ուղեցույցը»։

## Ծանոթագրություններ

## Աղբյուրներ
* Фустат в Британской энциклопедии

Կատեգորիա:Կահիրե
Կատեգորիա:Եգիպտոսի քաղաքներ
Կատեգորիա:Եգիպտոսի պատմություն
Կատեգորիա:Աբբասյան խալիֆայության պատմություն
Կատեգորիա:7-րդ դարի հիմնադրումներ
Կատեգորիա:Անհետացած քաղաքներ
Կատեգորիա:641 թվականին հիմնադրված բնակավայրեր
Սյույ Ֆու

thumb|200px|Պենլայ լեռը|alt=
**Սյույ Ֆու**ն () ծնվել է մ.թ.ա. 255  Ցին կայսրությունում,  Ցին (դինաստիա) կայսրության օրոք նա եղել է պալատական մոգ և գուշակ։ Կայսր Ցին Շի Հուանդին երիտասարդության թրմախառնուրդը գտնելու նպատակով նրան երկու անգամ ուղարկել է արշավի դեպի արևելյան ծովեր։ Նրա արշավները անցկացվել են մ.թ.ա. 219 և 210 թվականներին։ Համարվում է, որ նրա նավատորմը բաղկացած էր 60 նավից, անձնակազմը՝ 5000 հոգուց, նավերին կային 3000 աղջիկ և տղա, ինչպես նաև տարբեր հմտություններով արհեստավորներ։ Երկրորդ արշավից հետո նա չվերադարձավ։  Գրականության մեջ կարելի է գտնել շատ ենթադրություններ, որ նա դուրս է եկել ափ  Ճապոնիայում և այնտեղ մահացել։

## Ճանապարհորդություն
Կայսր  Ցին Շի Հուանդին շատ էր վախենում մահից և հավերժ ապրելու միջոցներ էր փնտրում։ Նա հանձնարարեց Սյույ Ֆուին կազմակերպել  անմահության գաղտնիքների որոնումները։ 219 թվականին Սյույ Ֆուն արշավ կազմակերպեց օվկիանոսում գտնվող Պենլայ սար,որտեղ պետք է ապրեին երկնաբնակներ, այդ թվում նաև Անցի Շենը։ Արշավին մասնակցում էին 300 անչափահաս աղջիկներ և տղաներ։ Արշավի նպատակն էր գտնել երիտասարդության թրմախառնուրդը։ Մի քանի տարի նա դեգերում էր ծովերով, բայց ադպես էլ չգտավ Պենլայ սարը։ Երբ 210 թվականին կայսրը հարցրեց որոնումների արդյունքների մասին,  Սյույ Ֆուն պատմեց, որ ճանապարհը անհնար է հաղթահարել, քանի որ այն պաշտպանում են հսկա ձկները։ Ձկներին սպանելու համար անհրաժեշտ էին լավ նետաձիգներ։ Կայսրը համաձայնեց և նրան տրամադրեց նետաձիգներ։ Սյույ Ֆուն կրկին դուրս եկավ ծով, բայց այս անգամ ետ չվերադարձավ։ *[[Շի Ցզի]]*ում ասվում է, որ նա հասել էր հարթավայրերով և ընդարձակ ճահիճներով տեղանքի(平原廣澤), որտեղ իրեն հռչակել է թագավոր և էլ ետ չի վերադարձել։

thumb|center|450px|Անմահության շիճուկը գտնելու արշավ:

Վաղ պատմական ժամանակագրությունները նույնպես չեն տալիս հստակ տեղեկություններ այն վայրի մասին, որտեղ Սյույ Ֆուն ափ է դուրս եկել։
*[[Սան-գո չժի]]ն* (Երեք թագավորությունների պատմություն), *[[Հաու Հանշու]]ն* (ուշ Հան դինաստիայի պատմությունը), *[[Гуади чжи|Գուադի չժին]]* այն վայրը, որտեղ նա ափ է դուրս եկել, անվանում են "Չժոու" (亶州), սակայն Չժոուի գտնվելու վայրը չի նշվում։ Եվ միայն 1100 տարի անց Վաղ Չժոու (951-960) ժամանակաշրջանի վանական Իչուն գրեց,որ Սյույ Ֆուն ափ է դուրս եկել Ճապոնիայում, և Ֆուձիյամա լեռը նույնականացվել է Պենլայ սարի հետ։ Այս լեգենդը տարածվեց Ճապոնիայում, որտեղ էլ ստեղծվեցին Սյույ Ֆուին նվիրված համալիրները։

## Ճապոնական տեսություն
Նրանք ովքեր համարում են, որ Սյույ Ֆուն ափ է դուրս եկել Ճապոնիայում ենթադրում են, որ նրա առաքելությունը նպաստեց ճապոնական քաղաքակրթության առաջխաղացմանը։ Մ.թ.ա մոտ 300 անհետանում է Ձյոմոն մշակույթը, և ճապոնական տեսության կողմնակիցները համարում են, որ հենց Սյույ Ֆուն է բերել նոր տեխնոլոգիաներ և բույսեր, որոնք թույլ են տվել բարելավել կենսամակարդակը։ Ճապոնիայում Սյույ Ֆուի հանդեպ առաջացավ երկրպագություն, որպես գյուղատնտեսության, բժշկության և մետաքսի աստծո։

Սյույչժոուում՝ որը հեռու չէ  Յանչժոուից, Սյույչժոուի թատերական ուսումնարանին կից ստեղծվել է «Սյույ Ֆուի հետազոտական ինստիտուտը»։

## Ծանոթագրություններ

## Գրականություն
* Сыма Цянь. Исторические записки. Перевод Р. В. Вяткина. т. 2 (гл. 6 «Основные записи [о деяниях] Цинь Ши-хуана»)

## Արտաքին հղումներ
*Article at CRIENGLISH.com

Կատեգորիա:Չինացի ճանապարհորդներ